
คำสั่งเทศบาลตำบลนาบอน
ที่  199/2550
เรื่อง   แต่งตั้งคณะกรรมการข้อมูลข่าวสารของเทศบาลตำบลนาบอน
...................................


ตามที่เทศบาลตำบลนาบอนได้จัดตั้งศูนย์ข้อมูลข่าวสารขึ้น     เพื่อให้เป็นไปตามพระราชบัญญัติข้อมูลข่าวสารของราชการ พ.ศ.2540    ที่กำหนดให้หน่วยงานของรัฐจะต้องจัดให้มีสถานที่สำหรับให้ประชาชนสามารถใช้ในการค้นคว้า  ตรวจสอบการดำเนินงานได้อย่างโปร่งใส   นั้น


ดังนั้น   เพื่อให้การดำเนินงานของศูนย์ข้อมูลข่าวสารของเทศบาลเป็นด้วยความเรียบร้อยและมีประสิทธิภาพ  จึงขอแต่งตั้งคณะกรรมการข้อมูลข่าวสารของเทศบาลตำบลนาบอน  ประกอบด้วย


1.นายกเทศมนตรีตำบลนาบอน


ประธานกรรมการ


2.รองนายกเทศมนตรี



รองประธานกรรมการ


3.รักษาราชการแทนหัวหน้ากอง/สำนัก

กรรมการ


4.เจ้าหน้าที่วิเคราะห์นโยบายและแผน

กรรมการ


5.ปลัดเทศบาล




กรรมการและเลขานุการ


6.เจ้าพนักงานธุรการ (สำนักปลัดเทศบาล)
กรรมการและผู้ช่วยเลขานุการ


ให้คณะกรรมการที่ได้รับการแต่งตั้งมีอำนาจหน้าที่  ดังต่อไปนี้


1.เสนอนโยบายหรือมาตรการเกี่ยวกับการบริหาร  การจัดระบบ  การขอ  การอนุญาต  และการบริการข้อมูลข่าวสาร


2.ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา  รวมทั้งการจัดพิมพ์และการเผยแพร่


3.ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสาร
ที่ไม่ต้องเปิดเผยหรือข้อมูลข่าวสารที่เป็นความลับของราชการ


4.ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่
เทศบาล  หรือส่งไปที่หอจดหมายเหตุแห่งชาติ  กรมศิลปากร  หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ


5.ให้คำแนะนำหรือเสนอความคิดเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่น ๆ ที่เป็นประโยชน์ต่อราชการ

6.ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ


7.ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้


8.แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดตามที่คณะกรรมการมอบหมาย


9.เชิญบุคคลใดมาสอบถามหรือให้ชี้แจงความเห็นเกี่ยวกับข้อมูลข่าวสาร


10.ดำเนินการอื่นใดตามที่นายกเทศมนตรีมอบหมาย


ทั้งนี้    ตั้งแต่บัดนี้เป็นต้นไป






สั่ง  ณ   วันที่ 19  มิถุนายน  พ.ศ.2550
       ยุทธศักดิ์     พัฒนเกษตรวงศ์






   (นายยุทธศักดิ์     พัฒนเกษตรวงศ์)






       นายกเทศมนตรีตำบลนาบอน
